open-index/open-wikipedia-markdown huggingface dataset:
קלמן גוטנבוים

**קלמן גוּטנבוים** (ביידיש נכתב לעיתים **גוטענבוים**; ? – 1941) היה סופר יידי פולני.

## קורות חיים
קלמן גוטנבוים נולד וחי בקובל (תחילה בתחום האימפריה הרוסית ואחר כך פולין), שם נשא לאישה את אידה בת הרב אליעזר ניצברג. גוטנבוים ניהל חיים צנועים וסגפניים, היה אדם צנוע וענוותן. פרש מן הציבור ושקד על יצירותיו יומם ולילה. פרסם שירים, רשימות וציורים וכתב ספרי פילוסופיה ומדע בשפת היידיש.

באחד מספריו ניתח גוטנבוים לעומק, ועם זאת בפשטות ובבהירות, את פילוסופיית ארתור שופנהאואר. בספר אחר חקר לעומק את משמעותה של תורת היחסות של אלברט איינשטיין. בשנת 1936 העתיק את מגוריו מקובל לווילנה (אז בתחום פולין). גוטנבוים היה אדם ציוני בהשקפתו. ניסה להתקבל לקתדרות בארץ ישראל, אך היות שהיה אוטודידקט לא נמצא מי שימליץ עליו.
היה בקשרי ידידות עם מלומדים רבים מרחבי העולם. שלט ברוסית, אנגלית, צרפתית וגרמנית. ניהל חליפת מכתבים אינטנסיבית עם הפיזיקאים היהודים אלברט איינשטיין ואלברט אברהם מייקלסון.

החל לפרסם רשימות וציורים ביומון "ווילנער טאָג" שבעריכת זלמן רייזין. עבד על ספר בו פיתח שיטה פילוסופית מקורית, אותה לא זכה להשלים. גוטנבוים הסתייג מהקומוניזם ומהגבלת המחשבה בברית המועצות שווילנה סופחה לתחומיו בשנת 1939. עם פרוץ המלחמה בין ברית המועצות לגרמניה נשאר בלית ברירה בווילנה. כבר בימים הראשונים של הכיבוש הגרמני הוא נלקח מביתו. מאוחר יותר נודע כי הוא נורה בפונאר.
אשתו של גוטנבוים ובתם היחידה, מוּסיה, נספו בגטו וילנה.

## ספריו
* **פרעמדע**: (נאָוועלן), ורשה: א' גיטלין, 1922.
* **ארטור שאָפּענהויער: זיַין לעבען און פילאָזאָפיע**, ורשה: א' גיטלין, 1922. ()
* **ספּעציעלע און אלגעמיינע רעליאטיוויטעטס טעאָריע ---**, ורשה: א' גיטלין, 1923.
* **מיסטעריען**: ראָמאן, ורשה: (דפוס וויציקביץ), 1924.
* **דער סוד פון טויט**, ורשה: א' גיטלין, 1928.

## קישורים חיצוניים
* קלמן גוטנבוים באתר WorldCat Identities
* יצחק עוגן, 'קלמן גוטנבוים ז"ל', בתוך: אליעזר לאוני-צופרפין (עורך), **קובל: ספר עדות וזיכרון לקהילתנו שעלה עליה הכורת**, תל אביב: ארגון יוצאי קובל בישראל, תשי"ז, עמ' 213–215 (, תמונה 217 ואילך) (הכותב הוא אחיינה של אשתו של גוטנבוים, אידה)
* 

## הערות שוליים

קטגוריה:סופרים כותבי יידיש
קטגוריה:מחברי ספרי עיון יהודים
קטגוריה:סופרים יהודים פולנים
קטגוריה:אוטודידקטים יהודים
קטגוריה:יהודים בשואה: פולין
קטגוריה:יהודים בשואה: ליטא
קטגוריה:נספים בפונאר
קטגוריה:פולנים שנפטרו ב-1941
יום ירושלים (איראן)

[ממוזער|שמאל|250px|הפגנת [חרדים קיצוניים מזרם נטורי קרתא לרגל "יום ירושלים" בלונדון, 2022]]
[ממוזער|שמאל|250px|הפגנת "יום ירושלים" ב[ברלין, 2018]]
**יום ירושלים הבינלאומי** (בפרסית: **روز جهانی قدس**, בתעתיק: "רוז-י ג'האני קדס", בתרגום חופשי לעברית: יום קודס הבינלאומי) הוא יום שנתי המונהג באיראן ביום שישי האחרון של חודש רמדאן, שנועד להביע התנגדות כללית לציונות, למדינת ישראל ולשלטונה בירושלים (בפרט במזרח ירושלים). אירועי היום כוללים הפגנות ועצרות רחוב באיראן ובעולם המוסלמי. מחוץ למזרח התיכון ולמדינות ערב התקיימו מספר פעמים מחאות יום קודס בבריטניה, בגרמניה, באוסטריה, בצרפת, בארצות הברית ועוד.

ציון היום החל בשנת 1979 על ידי האייתוללה ח'ומייני לאחר המהפכה האיראנית. באיראן העצרות ממומנות על ידי הממשל.

## היווסדות היום
ממוזער|בול דואר שהונפק על ידי הרפובליקה האסלאמית של איראן בשנת 1984. בפינה הימנית העליונה מופיע ספר הקוראן בתוך הילה, עם קרני אור שמגיעות אל ירושלים ו"מוחקות" את סמל מדינת ישראל.

יום המחאה האנטי-ציוני הוכרז על ידי מנהיג המהפכה האסלאמית של איראן, האייתוללה רוחאללה ח'ומייני. באוגוסט 1979, שנת המהפכה האיראנית, לאות הזדהות עם הפלסטינים:

## ראו גם
* יום ירושלים
* אנטי-ציונות

## קישורים חיצוניים

* 
* 
* 

## הערות שוליים

קטגוריה:רמדאן
קטגוריה:סכסוך איראן–ישראל
קטגוריה:יום ירושלים
קטגוריה:התנגדות לציונות
קטגוריה:המהפכה האיראנית בתרבות
ייבא חמוה דאשיין בר נדבך

**ייבא חמוה דאשיין בר נדבך** (כלומר ייבא חמיו של אשיין בר נדבך) היה אמורא בבלי בדור השני, שמוזכר בתלמוד פעמים בודדות.

ייבא מוזכר במסכת בבא בתרא בקשר לדיני נזקי שכנים. הוא מפרש בשם רב את דברי הברייתא הקובעת כי כאשר אדם בונה כותל בסמוך לכותל של אדם אחר, עליו להרחיק את הכותל מכותל חבירו כדי שלא יסתיר את אור השמש, והוא קובע שהמרחק הדרוש להרחקה הוא כגודל חלון.

## חתנו

חתנו של ייבא, אשיין בר נדבך, היה תלמידו של רב יהודה, והוא מוזכר במסכת מנחות כאשר מוסר פסק דין של רב יהודה בהלכות סת"ם. קיימות גרסאות שונות בשמו, יש גורסים "בר נרבך" או "בר נברך".

## קישורים חיצוניים
*
## הערות שוליים

קטגוריה:הדור השני לאמוראי בבל
קטגוריה:תלמידי רב
נושה

**נושה** או **מלווה** הוא צד (כגון אדם, ארגון, חברה או ממשלה) שיש לו תביעה על שירותים או נכסים מצד שני. מדובר באדם או מוסד שלו חייבים כסף. לרוב, הנושה סיפק רכוש או שירות כלשהו לצד השני, בהנחה שהצד השני יחזיר רכוש או שירות מקביל (בדרך כלל בחוזה). הצד השני נקרא לעיתים קרובות חייב או לווה. הנושה, שהוא המלווה של רכוש, שירות או כסף, הוא זה שיש לו את הזכות לקבל את התמורה בחזרה.

## סוגי נושים
ניתן לחלק את הנושים לשתי קטגוריות עיקריות: נושים מובטחים ונושים בלתי מובטחים.

* **נושה מובטח**: נושה שיש לו ביטחון או ערובה כלשהי על נכסי החייב, אשר מבטיחה את השבת החוב במידה והחוב לא ייפרע. דוגמה לכך היא משכנתא, שבה הנכס משמש כבטוחה להחזר החוב.
* **נושה בלתי מובטח**: נושה שאין לו ערובה על נכסי החייב, ולכן אין לו בטוחה אם החייב לא יעמוד בהתחייבויותיו.

המונח "נושה" נפוץ בעולם הפיננסי, במיוחד בהקשר להלוואות קצרות טווח, איגרות חוב ארוכות טווח ומשכנתאות. במשפט, אדם שזכה בפסק דין כספי לטובתו על ידי בית משפט נקרא "נושה פסק דין".

## זכויות הנושים
זכויות הנושים כוללות אמצעים פרוצדורליים שמטרתם להגן על יכולתם של הנושים לגבות את הכסף שמגיע להם. זכויות אלו משתנות בהתאם לחקיקה המקומית, ויכולות לכלול, למשל, את הזכות לרשום עיקול על רכושו של החייב, לבצע תפיסה ומכירה כפויה של נכסי החייב, לבצע עיקול משכורת החייב, ולהורות על ביטול מתנות או רכישות שביצע החייב שהוכחו כהעברות מרמה. זכויותיו של נושה מסוים תלויות בסיבה שבגינה החוב קיים ובתנאי ההסכם שזוכו במסמך רשמי.

## עדיפות הנושים
זכויות הנושים עוסקות לא רק בזכויותיהם כנגד החייב, אלא גם בזכויותיהם של הנושים אחד כלפי השני. כאשר מספר נושים תובעים זכות לעיקול על רכוש מסוים של החייב או על כלל נכסיו, הכללים המסדירים את זכויות הנושים קובעים איזה נושה יש לו את הזכות החזקה ביותר לקבלת ההחזר.

בדרך כלל, ניתן להבחין בין נושים אשר "שכללו" את זכויותיהם באמצעות יצירת רישום פומבי של החוב ושל הנכס המשמש כבטוחה, לבין נושים שלא עשו כן. נושים יכולים גם להיות מסווגים בהתאם לשאלה האם הם "מחזיקים" בנכס המשמש כבטוחה, והאם החוב נוצר כבטוחה לרכישת הנכס. נושה רשאי לפנות לבית המשפט בבקשה לבטל העברת נכסים שנעשתה במרמה על מנת למנוע ממנו גישה לנכסי החייב.

## עורכי דין מיוחדים לזכויות נושים
ישנם עורכי דין המתמחים בתחום זכויות הנושים, שעוסקים בגביית חובות באמצעות תביעות והליכי גבייה אחרים. עורכי דין אלו מכונים לרוב עורכי דין לגביית חובות או עורכי דין לזכויות נושים. הם מבצעים מגוון תפקידים, כולל הגשת תביעות, ייצוג נושים בהליכי פשיטת רגל, ועיקול נכסים במידה והחייב אינו עומד בהתחייבויותיו.

## הערות שוליים

קטגוריה:אשראי
נח'ן

**נח'ן** (במצרית: **nḫn**) או **היירקונפוליס** (מיוונית: Ἱεράκων πόλις, "עיר הבזים"; כיום בערבית: الكوم الأحمر, "התלולית האדומה") הייתה העיר החשובה ביותר מבחינה דתית ופוליטית במצרים העליונה בסוף התקופה הקדם-שושלתית (בערך 3100–3200 לפנה"ס) וייתכן שגם בתקופה השושלתית הקדומה (בערך 3100–2686 לפנה"ס). קיימות סברות שהעיר הייתה מיושבת ובעלת חשיבות מאות שנים לפני התאריכים הללו. מקור ההתיישבות והחשיבות של נח'ן קשורה ככל הנראה לאתר החפירות המצרי נַקָדָה (עיר הזהב העתיקה נבוט) ולתרבות הבדרית ובשיא גדולתה הכילה לפחות 5,000 תושבים ואולי אף 10,000.

נח'ן הייתה מרכז הפולחן של אל הבז חור שלכבודו נבנה בעיר אחד המקדשים העתיקים ביותר במצרים והוא נשאר בחשיבותו כמשכנו של האל המגן על המלכים גם לאחר תהפוכות שלטוניות ותרבותיות רבות. יש הסבורים שאל הבז מהעיר נח'ן היה שונה מהאל חור, כונה **נח'ני**, ותואר אחרת. בספרות המחקר אל זה מכונה "הורוס מִנח'ן".

אתר העיר ידוע בממצאים הארכאולוגיים שנחפרו בו, ובפרט בפלטת נערמר וראש אלת נערמר. כמו כן, נחשף בנח'ן ה"מבצר", שם שניתן למבנה גדול עשוי לבני טיט שנבנה על ידי חעא סח'מוי. המבנה דומה מאוד למבנים דמויי מבצר שנמצאו באבידוס, אך גם פה לא ידוע על שימוש צבאי שהיה לו. שימושו של המבנה לא ידוע, אך משערים שהוא שימש לטקסים מלכותיים ותרבותיים.

ממצא נוסף שנחשף בנח'ן כולל קבר עתיק שקירות הטיח שלו מעוטרים בסצנות דתיות, בהן מופיעות דמויות שעתידות להופיע בתרבות המצרית למשך שלוש מאות השנים הבאות: פמליית לוויה בסירה, דמויות ככל הנראה של אלים הניצבים בין שתי לביאות זקופות, מעגל של בעלי חיים מקורננים ומספר דוגמאות של אלוהות הבקר המוקדמת - באט. הקבר מתוארך על פי ההשערה לתקופה הקדם-שושלתית.

ב-2009 נחשף במקום אוסף בעלי החיים העתיק ביותר הידוע לחוקרים, והוא מתוארך ל-3500 לפנה"ס. האוסף האקזוטי כולל היפופוטמים, פילים, קופי בבון ואנטילופות.קברים מאוחרים יותר שנמצאו מתוארכים לתקופת הממלכה התיכונה, תקופת הביניים השנייה ותקופת הממלכה החדשה. אחד הקברים זוהה כקברו של חרמח'עוף , כהן דת ובו מצויר תיאור מסעו של הכהן לבירת מצרים.

## ראו גם
* היסטוריה של מצרים העתיקה

## קישורים חיצוניים

* היירקונפוליס אונליין
* 

## הערות שוליים

קטגוריה:מצרים: אתרים ארכאולוגיים
קטגוריה:מצרים העתיקה: ערים
פטישניים

ה**פטישניים** (שם מדעי: Sphyrnidae) היא משפחה של דגי סחוס מסדרת הכרישאים הכוללת תשעה מיני דגים. הדגים במשפחה זו מכונים **דגי פטיש** או **כריש פטיש** בעקבות צורת הראש הדומה לפטיש.

כרישים אלה הם שוכני אוקיינוסים הנודדים לאורך נתיבי מים עשירים במזון. הם טורפים דגי גרם, דגי סחוס אחרים ורכיכות כמו דיונונים. בראשם השטוח והרחב חושים מחודדים מאוד כמו חוש ריח רגיש וחישה באותות חשמל שמפיק הטרף. לעיתים נראים כרישים אלה בלהקות גדולות.

## מיון
* סוג ומין יחיד פטישן מכונף-ראש (*Eusphyra blochii*).
* סוג פטישן (*Sphyrna*)
**מין *Sphyrna corona*
**מין *Sphyrna couardi*
**מין פטישן כד-חרטום (*Sphyrna lewini*)
**מין *Sphyrna media*
**מין פטישן פגום-חרטום (*Sphyrna mokarran*)
**מין פטישן טיבורו (*Sphyrna tiburo*)
**מין *Sphyrna tudes*
**מין פטישן תמים-חרטום (*Sphyrna zygaena*)

## קישורים חיצוניים

* 

*
קטגוריה:טקסונים שתוארו בידי תאודור גיל
קטגוריה:בעלי חיים שתוארו ב-1872
קטגוריה:טקסונים קיימים שהתפתחו בפלאוקן
מאט מולנווג

**מתיו צ'ארלס "מאט" מולנווג** (נולד ב-11 בינואר 1984 ביוסטון טקסס) הוא מוזיקאי, יזם ומפתח בתחום האינטרנט מסן פרנסיסקו, קליפורניה. הוא מוכר בעיקר בזכות פיתוח וורדפרס, מערכת ניהול תוכן אשר מופצת באופן חופשי ומהווה פלטפורמה לכשליש מכל אתרי האינטרנט בעולם..

בשלהי 2005 הוא הקים את חברת אוטומטיק (Automattic) שמפעילה את וורדפרס ואקיזמט, המציעים בלוגים חינמיים ושירותים נוספים בתשלום. נכון ל-2019, החברה גייסה מעל 317 מיליון דולר.

## קישורים חיצוניים

* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מייסדי חברות טכנולוגיה
קטגוריה:מתכנתים אמריקאים
קטגוריה:אמריקאים שנולדו ב-1984
כריש חוטמן

**כריש חוטמן** (שם מדעי: *Loxodon macrorhinus*) הוא המין היחיד בסוג *Loxodon*. תפוצתו באוקיינוס ההודי בקרבת החופים במים בעומק של 7–100 מטר. אורכו יכול להגיע עד 90 ס"מ.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי יוהנס פטר מילר
קטגוריה:כרישיים
קטגוריה:דגי סחוס יחידים בסוגם
קטגוריה:דגי ים במזרח אפריקה
ג'ורג' מנדנהול

**ג'ורג' מנדנהול** (באנגלית: **George Emery Mendenhall**; 13 באוגוסט 1916 – 5 באוגוסט 2016) היה פרופסור אמריטוס באוניברסיטת מישיגן במחלקה לחקר המזרח הקרוב.

## קריירה
מנדנהול קיבל תואר ראשון מאוניברסיטת מידלנד בנברסקה ב-1936 ומ"הסמינר התאולוגי הלותרני בגטיסבורג" ב-1938. הוא מונה תחילה ככומר לותרני, ובמהלך מלחמת העולם השנייה שירת כקצין מודיעין בצי האמריקני. לאחר המלחמה, מנדנהול קיבל תואר דוקטור בשפות שמיות מאוניברסיטת ג'ונס הופקינס והחל בקריירה ארוכה בלימודי המזרח הקרוב והמקרא ובנושאים ארכאולוגים סמוכים. הוא כיהן כפרופסור באוניברסיטת מישיגן בין 1952 ל-1986.
ספרו "הדור העשירי" (*Tenth Generation*) היה פופולרי בין חוגי השמאל החדש באמצע שנות השבעים, כיוון שטען שתקופת ההתנחלות הישראלית בתקופת המקרא הייתה למעשה תוצאה של מהפכה לשוויון זכויות בתוך החברה הכנענית.
אוניברסיטת מישיגן כיבדה אותו בהעניקה לו תואר פרופסור אמריטוס ללימודי המקרא והעת העתיקה.

## מספריו

* *[http://home.earthlink.net/~cadman777/Law_Cov_Mendenhall_TITLE.htm Law and Covenant in Israel and the Ancient Near East]* Pittsburgh: The Biblical Colloquium, 1955
**The Tenth Generation: The Origins of the Biblical Tradition* Johns Hopkins, 1973.
**Ancient Israel’s Faith and History: An Introduction the Bible in Context* (Edited by Gary A. Herion) Westminster/John Knox Press, 2001.
**Our Misunderstood Bible* BookSurge Publishing, 2006


## קישורים חיצוניים
* אור חדש על ההתנחלות הישראלית מאת אדם זרטל
* דבורה הנביאה -אידאולוגית ומשוררת במולטי יקום של אלי אשד
* ההתנחלות הישראלית : האסכולה הסוציולוגית במבחן העדות הארכאולוגית מאת ישראל פינקלשטיין

## הערות שוליים

קטגוריה:אמריקאים ילידי איווה
קטגוריה:חוקרי מקרא
קטגוריה:מזרחנים אמריקאים
קטגוריה:סגל אוניברסיטת מישיגן
קטגוריה:בוגרי אוניברסיטת ג'ונס הופקינס
קטגוריה:התקופה הישראלית
קטגוריה:אמריקאים שנולדו ב-1916
קטגוריה:אמריקאים שנפטרו ב-2016
המפלגה שלך

**המפלגה שלך** (ביפנית: みんなの党, בתעתיק: מינָה נוֹ טוֹ) היא מפלגת מרכז-ימין ביפן. נשיא המפלגה, יושימי וטנאבה הקים אותה ב-8 באוגוסט 2009, לאחר שפרש מהמפלגה הליברלית-דמוקרטית בעקבות פיזור בית הנבחרים של יפן על ידי ראש הממשלה טארו אסו. הרעיון בו דוגלת המפלגה הוא הפיכת הממשלה דמוקרטית יותר, והחלשת הקשרים בין הפוליטיקה של יפן לבין מנגנון הבירוקרטיה. בכך מתאימה השקפת המפלגה להשקפותיה של המפלגה הדמוקרטית.

מלבד זאת, בנושאי מסים, יזמות עסקית, הקטנת הממשלה ופיקוח ממשלתי, קרובה יותר המפלגה לימין הפוליטי, לצד המפלגה הליברלית-דמוקרטית, מאשר לשמאלו.

בבחירות הכלליות של 2009 קיבלה המפלגה חמישה מושבים בבית הנבחרים, וב-2010 קיבלה 10 מושבים בבית היועצים של יפן.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים

* 

* 

קטגוריה:יפן: מפלגות
קטגוריה:יפן: מפלגות שמרניות
קטגוריה:מפלגות היסטוריות
קטגוריה:מפלגות שהוקמו ב-2009
נצחיות התורה

**נצחיות התורה** (או **התורה היא נצחית**) הוא ביטוי של פרשני התורה לפיו התורה היא על-זמנית ורלוונטית לכל דור ודור ועד סוף כל הדורות.

הרמב"ם מונה את האמונה והידיעה כי תורת משה היא נצחית לאחד מי"ג עיקרי היהדות.

## מקורות בתורה
בתורה קיימות כמה טענות כי אין מדובר כאן בתורה בת-זמן מסוים, וכן הדבר נטען בציוויים המופיעים בתורה; . בספר דברים כתוב כי , לפי פרשנים דתיים, כשם שאין דעתו של בונה טחנת מים שיסתובב רק על המים שעוברים כעת בנהר אלא לכל המים שעוברים כעת וגם למשך העתיד כן הדבר בתורת משה.

הדבר גם מסתמך על הכתוב כי התורה ניתנה לבני ישראל נתינה מוחלטת ולא שייך בזה נתינת תורה אחרת עד סוף כל העתים  דורשת המדרש רבה בטענה שלא נטעה לומר כי משה אחר וחדש יעמוד בעתיד ויביא איזה תורה אחרת מן השמים כי כבר הודע לנו כי לא נשתייר איזה תורה חדשה בשמים שלא ניתנה על ידי משה רבנו.

סימוך נוסף לטענה הוא בספר תהילים על הכתוב . פרשנים דתיים טוענים שאין לטעות לומר שתורת משה הייתה שייכת רק בימי דורות האבות והקדומים הראשונים ואחר כך נתבטלו אלא כי עדות התורה ייסודים לעולם וכמו שהיו בימי קדם כן שייכים לעולם.

הרב יהושע וולק כ"ץ טוען שעל השנות הכתוב "וגם בך יאמינו לעולם (שמות יט ט)" יש להבין את עניינו של תורת השם כנצחית, וזאת כי כבר העיד הכתוב שבני ישראל האמינו בהשם (שמות יד לא) ואין הכפל אלא לדייק כי האמונה בתורת משה תהיה עולמית ונצחית. וכן מוסיף לומר שגם יש כאן גם כעין לימוד מסוג דבר הלמד מעניינו, כי כל עניין בפרק יד של שמות מדבר בכללות עניין נתינת התורה.

### מצווה לדור מסוים בלבד

על אף האמונה הכללית כי התורה היא נצחית נטען בפרשנות כי יש אמנם מצוות כתובות בתורה שניתנו לדור המדבר או לדור כניסת ישראל לארץ ישראל בלבד. ונמנה מצוות חלוקת הארץ לבני שבט מסוים בלבד -כלומר שלא יועבר נחלה שבט מסוים אל שבט אחר- כאחת מהן.

בעל ספר החינוך בחר להקים את דעתו בנושא נצחיות התורה בהרחבו על מצוות מחיית שבעה עממין;

לדעתו של הרב דוד הופמן, יוסף בן מתתיהו הציג באמונה שהתורה לא נשתנתה כלל והודיע זאת ברורות בספרו נגד אפיון, שם גם כתב (לאחר חורבן בית שני): "כי גם בהלקח ממנו יקרנו וערינו וכל יתר מחמדינו, הנה תישאר לנו תורתנו לנצח נצחים".

יש יהודים דתיים שטוענים כי כשם שהקדוש ברוך הוא הוא אל נצחי כן תורתו שנתן על ידי משה היא נצחית כמוהו.

## במשנת החסידות
ספרי החסידות נוהגים להתייחס לכל פסוק בתורה כהוראה השייכת לכל יהודי בכל זמן, כיוון שהתורה היא נצחית, ולכן הם מבקשים לעיתים קרובות למצוא את הרמז בפסוק הקשור לעבודת השם של כל יהודי באופן נצחי.
כל אדמור"י חב"ד לדורותיהם השתמשו בביטוי "התורה היא נצחית".

## קישורים חיצוניים
* לימוד תורה שבעל פה כדיבור ישיר של האדם עם בוראו, ד"ר דרור בונדי, על אברהם יהושע השל והבנתו את המושג 'נצחיות התורה' (אתר ישיבת כפר בתיה)
* תורה ציווה לנו משה מורשה קהילת יעקב, אליקים רובינשטיין (אתר דעת)
* ללמד להורות מיכה יוסף ברדיצ'בסקי, ביקורת חילונית מוקדמת נגד ספרו של *רב צעיר* שם העט של הרב חיים טשרנוביץ, על נצחיות התורה והצדדים החיוביים במסורת היהודית, בכתבי הקודש ובדת
* הוראת תורה שבעל פה, מאמר על הגישה לגבי נצחיות התורה בחינוך, על מסלוליו השונים
## הערות שוליים

קטגוריה:תורה ומדע
קטגוריה:האמונה היהודית
מפלגת האזרחים החדשה

**מפלגת האזרחים החדשה** (ביפנית: 国民新党, בתעתיק: קוֹקוּמין שינטוֹ) היא מפלגת מרכז-ימין ביפן. המפלגה נוסדה ב-17 באוגוסט 2005, לאחר שנכשל ניסיונו של ראש ממשלת יפן דאז, ג'וניצ'ירו קואיזומי, להפריט את שירות הדואר של יפן, וכתוצאה מכך הכריז על בחירות.

## היסטוריה
מרבית חברי מפלגת האזרחים החדשה פרשו מהמפלגה הליברלית-דמוקרטית, והיו שייכים בעבר לסיעה שהנהיג נשיא המפלגה היום, שיזוקה קמיי. קשריהם החזקים לשדולת הדואר אילצו אותם ללכת כנגד תוכניתו של קואיזומי להפרטת השירות. בראשית דרכה ההתנגדות לקואיזומי היא שהגדירה את מטרות המפלגה, אך לבסוף התרחב המצע והמפלגה שמה לעצמה למטרה לפעול למען האזרחים.

בבחירות הכלליות של 2005 קיבלה המפלגה ארבעה מושבים בבית הנבחרים של יפן, אך הניצחון המוחץ של המפלגה הליברלית-דמוקרטית, שהשיגה רוב של שני שלישים בבית התחתון, ביטל כל הישג של המפלגה.

ביוני 2007 הכריז קמיי שאלברטו פוג'ימורי עתיד להתמודד על מושב בבית היועצים של יפן, תחת דגל המפלגה. בזמן ההכרזה היה נתון פוג'ימורי במעצר בית בצ'ילה והמתין לתוצאות השימוע שקבע אם עליו לשוב לפרו לעמוד למשפט באשמות של שחיתות ושל הפרת זכויות אדם במדינה. לבסוף הוסגר פוג'ימורי לפרו, שם נידון ל-25 שנות מאסר.

בבחירות הכלליות של 2009 הצטרפה המפלגה למפלגה הדמוקרטית, ולאחר הבחירות הצטרפה לקואליציה השלטת.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים

* אתר המפלגה 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יפן: מפלגות
קטגוריה:יפן: מפלגות שמרניות
קטגוריה:יפן: מפלגות ליברליות
קטגוריה:מפלגות שהוקמו ב-2005
מנהרות הגיר של חלם

שמאל|ממוזער|250px|ציור קיר באחת ממנהרות חלם
שמאל|ממוזער|250px|הכניסה לאתר
**מנהרות הגיר של חלם** (פולנית **Podziemia kredowe w Chełmie**) הן מערכת של מנהרות באורך כולל של 15 קילומטרים, שנחפרה בקרקע הגיר של העיר חלם שבפולין. חפירת המנהרות החלה בימי הביניים לשם כריית גיר והופסקה במאה ה-19. כיום פתוח חלק ממערכת המנהרות לביקוריהם של תיירים.

## תולדות המנהרות
המנהרות נוצרו בעקבות הרצון לנצל מרבצים עשירים של אבן גיר שהתגלו בקרקע שתחת העיר חלם. החל בימי הביניים נחפרו בורות ומנהרות תחת בנייני העיר ורבים מהם התחברו למרתפי הבתים. אבן הגיר שנכרתה נמכרה על ידי התושבים. בהמשך חוברו יחד מנהרות שניכרו בנפרד על ידי התושבים ויצרו מערכת תת-קרקעית של מעברים. אולמות רחבים תחת פני האדמה התהוו כתוצאה מחיבור בלתי מתוכנן מראש בין חללים שנכרו כל אחד בנפרד בתוך אבן הגיר. מקצתם נמצאים בעומק של 20 מטרים מתחת לפני הקרקע. המנהרות החלו לשמש את תושבי חלם גם כמקלטים.

במהלך המאה ה-19 הוחלט להפסיק את כריית אבן הגיר על מנת שלא לסכן את יציבות הבניינים בעיר. במשך שנים רבות לאחר מכן היו המנהרות סגורות. בתקופה שבין שתי מלחמות העולם עלה הרעיון לנצל את המנהרות כאתר תיירות, בעקבות גילוי המנהרות מחדש במהלך בניית צנרת אספקת מים לעיר, אך הוא לא יצא לפועל: נתיב תיירות מתוכנן במנהרות באורך של כ-300 מטרים נהרס במהלך הכיבוש הגרמני של העיר במלחמת העולם השנייה. בתקופה זו גם ניסו יהודים מן העיר להסתתר במנהרות מפני רדיפות הנאצים אחריהם.

התקנת המנהרות לביקורי תיירים החלה בפועל בשנות ה-70: תקרת אחת המנהרות קרסה תחת לחץ משקלה של משאית שנסעה ברחובות העיר. בעקבות האירוע החלה חפירה ובדיקה של מערכת המנהרות, שבמהלכה התגלו פרוזדורים תת-קרקעיים רבים נוספים. עם זאת, מנהרות רבות לא נבדקו ונחקרו בשל מחסור במשאבים כספיים לכך וסכנה של התמוטטות. מנהרות נוספות במערכת המנהרות מתגלות כל העת, ועל פי הערכה מגיע אורכה הכולל ל-15 קילומטרים והיא משתרעת אף מעבר לתחומי העיר.

## נתיב הסיור במנהרות
במהלך שנות ה-70 החלה הכשרה של נתיב ביקור במנהרות והוא נפתח לתיירים, אך סיום הגיבוש של הנתיב הנוכחי הסתיים רק ב-1985. נתיב זה מחבר שלוש מערכות של מנהרות מתחת לכיכר השוק הישנה של העיר. אורך נתיב הביקור הוא כשני קילומטרים והסיור בו אורך כ-50 דקות. במנהרות הכלולות בנתיב הסיור הותקנה תאורה חשמלית ונשמרת בהן טמפרטורה של 9 מעלות צלזיוס ולחות של 80%.

## ראו גם
*מוזיאון המלח התת-קרקעי של קנזס

## קישורים חיצוניים

קטגוריה:מנהרות
קטגוריה:לובלין (פרובינציה): מבנים
קטגוריה:אירופה: מכרות
קטגוריה:פולין: תיירות
קטגוריה:חלם
יוסף רייזין

הרב **יוסף רייזין** (בחלק מהמקורות מופיע כ**רוזין**; נפטר בכ"ה בטבת ה'תרמ"ה, 1885) היה מגדולי התורה של ליטא שהתפרסם כראב"ד טלז וסלונים וכמחברם של כמה ספרי שו"ת חשובים. חותנו של הרב יצחק יעקב ריינס.

## חייו
נולד בדויד-הורודוק לרב יצחק. משרתו הרבנית הראשונה הייתה דיין ומו"צ בעיירת הולדתו. לאחר מכן כיהן 9 שנים כרב העיר טלז, ובה חיבר את ספרו הראשון שו"ת "עדות ביהוסף". לאחר פטירת הרב יהושע יצחק שפירא ("רבי אייזל חריף") עבר לסלונים, וישב בה על כיסא הרבנות במשך 12 שנים. שם נפטר.

נחשב לגדול מאוד בתורת הקבלה ואף לימד מתורה זו לבעל הלשם.

חיבר שני ספרי שו"ת נוספים בשם "פרת יוסף" ו"שארית יוסף".

## חיבוריו
*שו"ת **עדות ביהוסף** חלק א'- כולל שאלות ותשובות על טור יו"ד שבשו"ע. בסופו דרשה אחת מדרשותיו עם שער מיוחד. יצא לאור בווילנה ה'תרכ"ו. הודפס גם בדפוס צילום בניו יורק (רובע ברוקלין) ה'תשל"א ללא הדרשה
*שו"ת **שארית יוסף** - נערך בידי נכדו ותלמידו, הרב יעקב ישעיה אריה ליב רוזנבלום. יצא לאור בוורשה ה'תרע"ד ובדפוס צילום בירושלים ה'תשמ"ב
***פרת יוסף: שאלות ותשובות** - הודפס לראשונה בוורשה ה'תרמ"ד ושוב בדפוסי צילום בירושלים ה'תשמ"ב או ה'תשמ"ד (דפוס צילום מוקטן) עם מפתח, ועל ידי "מכון זיכרון קדושי פולין" באשדוד ה'תשנ"ח
***משנת רב יוסף** על המשניות - הודפס במשניות דפוס וילנה

## קישורים חיצוניים
* 'רייזין, ר' יוסף ב"ר יצחק', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, ה'תשכ"ז, עמ' 94 (, תמונה 1292)
;כתביו
* שו"ת "עדות ביהוסף" חלק א'
* שו"ת "פרת יוסף"
* שו"ת "שארית יוסף"

## הערות שוליים

קטגוריה:רבנים ליטאים
קטגוריה:מחברי ספרות תורנית
קטגוריה:מחברי ספרי שו"ת
קטגוריה:טלז: רבנים
קטגוריה:אבות בתי דין
קטגוריה:פרשני המשנה
טיפול אמבולטורי

**טיפול אַמְבּוּלָטוֹרי** (מקור לטיני: ambulator = הולך רגל; המונח כולל גם **טיפול באשפוז יום** או **טיפול יום** בבית חולים וכן טיפול ב'''מרפאת קהילה''') הוא טיפול רפואי הכולל ייעוץ או התערבות רפואית אחרת הניתנת למטופל בבית חולים או במרפאה, כשהמטופל משתחרר מהמתקן הרפואי באותו היום שבו הגיע אליו. במסגרת האמבולטורית ניתנים בדיקות וטיפולים רפואיים למחלות או טיפולי רפואה מונעת, כולל ניתוחים קטנים והליכים רפואיים אחרים, כולל רוב טיפולי השיניים, בדיקות אבחוניות רבות כגון: בדיקת דם, צילום רנטגן, אנדוסקופיה, ביופסיה, בדיקת CT ו-MRI. טיפולים אמבולטוריים אחרים כוללים ביקורי רופא דחופים, טיפולי רפואה שיקומית וגם התייעצויות טלפוניות.

## אתרי טיפול אמבולטורי
אתרים בהם יכול להינתן טיפול אמבולטורי כוללים:
* **מרפאת רופא** - רוב הטיפולים האמבולטוריים במערכות הבריאות של מדינות רבות בעולם ניתנים במרפאת הרופא, בין אם הטיפול ניתן במסגרת שרות בריאות פרטי, או במסגרת שרות בריאות ממלכתי. עיקרם של טיפולים אלה הוא בביקור רופא. הרופא הנותן טיפולים אמבולטוריים במרפאתו יכול שיהיה בעל מומחיות באחד מתחומי המומחיות המוכרים ברפואה, כגון רפואת משפחה, רפואה פנימית, רפואת נשים ומיילדות, ועוד.
* **מרפאות** - אלה כוללות מרפאות מומחים, מרכזי ניתוחים אמבולטוריים, ומרפאות לרפואת חירום. בישראל, חלק מקופות החולים מפעילות מרפאות לרפואת חירום הפתוחות מעבר לשעות העבודה של מרפאות הרופאים, וחוסכות את הצורך בפנייה ישירה לחדר מיון של מרכז רפואי, במקרים בעלי דחיפות נמוכה יותר.
* **[[בית חולים]]** - כולל חדרי המיון, או אגפים לרפואה דחופה של בתי חולים, וכן מרפאות חוץ של בתי חולים, הנותנים מגוון רחב של טיפולים אמבולטוריים, כולל ניתוחים וטיפול נפשי. חלק מן הפונים לחדרי המיון של בתי החולים מאושפזים לצורך טיפול, כיוון שלדעת הרופא לא ניתן לספק הטיפול במסגרת אמבולטורית. יחד עם זאת, רוב הפניות לחדרי מיון של בתי חולים מסתיימות בטיפול אמבולטורי בלבד, ללא צורך באשפוז.
* **מוסדות לא רפואיים** - שירותים רפואיים הניתנים במוסדות שאינם רפואיים, כגון בתי ספר, או בתי סוהר ניתנים לרוב במסגרת אמבולטורית.

## לקריאה נוספת
### ירחונים מקצועיים על טיפול אמבולטורי

* Journal of Ambulatory Care Management. Lippincott Williams & Wilkins 
* Ambulatory Surgery. Elsevier
* Journal of Ambulatory Care Management. Lippincott Williams & Wilkins


## קישורים חיצוניים

## הערות שוליים

קטגוריה:רפואה
קטגוריה:תשתיות בריאות: טיפול
נסיון חיי

"**ניסיון חיי: זיכרונותיו של אביר מוסלמי**" (ערבית: "**كتاب الاعتبار**" "כתאב אל-אעתבאר", ספר ההתעמקות) הוא ספר זכרונות אוטוביוגרפי שנכתב על ידי אוסאמה אבן מונקד' , לוחם מלומד, ובן לשושלת בנו מונקד', משפחה בדואית רמת-יחס ששלטה בעיר המבצר שייזר בצפון סוריה. אוסאמה נולד בשנת 1095 בשייזר ונפטר בשנת 1188.

## מבנה החיבור
הספר מחולק לארבעה שערים. השער הראשון, שרק חלקו נותר בידינו, קרוי "המאורעות הגדולים של חיי", ובו מתוארים תולדות חייו של אבן מונקד שזורים בהיסטוריה הפוליטית מימיו של האתאבג זנגי, דרך שלטונו של נור א-דין וכלה בשירותו תחת סלאח א-דין.

השער השני, שמבחינת משקלו הוא הגדול בספר, נקרא "מערכות עם הפרנקים ועם המוסלמים" ומכיל בעיקר תיאורי קרבות – נגד הצלבנים ונגד עמים ושליטים מוסלמים.

השער השלישי הוא "סיפורי צדיקים" והרביעי "סיפורי ציד".

## הפופולריות של החיבור בתרבות המערב
ספרו של אוסאמה זכה לפופולריות רבה בעולם המערבי בזכות התייחסותו הנרחבת אל העימות שבין הצלבנים למוסלמים. סיפוריו מאירים היבטים רבים, ותכופות בלתי צפויים, מחיי היום-יום של בני דתו ושל הפרנקים ויוצר תמונה אמינה של מערכת היחסים האישיים שנוצרה בין הכובשים הצלבנים לבין יושבי הארץ המוסלמים. הספר הוא מקור להיסטוריה של רפואת ימי הביניים ומתוארים בו מקרים ופציעות שונות ודרכי הטיפול בהם.

## לקריאה נוספת
* אוסאמה אבן מונקד'. **ניסיון חיי: זכרונותיו של אביר מוסלמי בימי מסעי הצלב**. תרגום מערבית, מבוא והערות: אלה אלמגור; הוצאת עם עובד 273 עמודים.
## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:ספרי המאה ה-12
קטגוריה:ספרי זיכרונות
קטגוריה:ספרי הוצאת חרגול
גן החיות אטיקה

**גן החיות אטיקה** (ביוונית: **Αττικό Ζωολογικό Πάρκο**) הוא גן חיות פרטי השוכן באחד מפרוורי אתונה, ספטה ביוון. גן החיות הוא ביתם של כ-2000 בעלי חיים המייצגים 400 מינים, והוא פתוח 365 ימים בשנה.

## היסטוריה
גן החיות אטיקה נוסד בשנת 2000. בהתחלה, הגן היה פארק ציפורים שהיה ביתם של 1,100 ציפורים מ-300 מינים שונים, וכך גם היה אוסף הציפורים השלישי בגדלו בעולם.

עולם הזוחלים נוסף לגן החיות באפריל 2001, ואחריו נוסף לגן עולם החי ביוון ב-2002, התצוגה של הסוואנה האפריקאית הכוללת זברות וג'ירפות נוספה ב-2003, תערוכת החתולים והרחבת תצוגת הסוואנה האפריקאית נעשו ב-2004, ותערוכת הקוף נבנתה ב-2005. כלוב הברדלס, תערוכת סומליה ותערוכת השימפנזים והגיבונים נבנו ב-2008.

בשנת 2010, נפתח בגן החיות דולפינריום, וקרנפים לבנים נוספו לתערוכה האפריקאית.

בעלי חיים בגן החיות.|שמאל|ממוזער|300px

החתולים המנומרים של גן החיות כוללים אריות לבנים וטיגריסים, וכמו כן גם פנתרים שחורים ונמרים.

בשנת 2005, גן החיות החל להפעיל תוכניות להקמת דולפינריום וביתן עופות דורסים. בשנת 2010, גן החיות החל לעשות מופעים בדולפינריום המראה אריות ים ודולפינים.

חלק מן התוכניות העתידיות של גן החיות כוללות מוזיאון אבולוציוני שהתמקדותו העיקרית היא הדינוזאורים, וכן אקווריום ימי.

## ביקורת
הדולפינריום החל לפעול ביוני 2010 עם הופעות של אריות ים ודולפינים. לכתחילה היו ארבעה דולפינים שנקנו מהמכון הימי הליטאי, ולאחר זמן נוספו שבעה דולפינים מאותו מכון. מפלגת הירוק היוונית, תבעה את גן החיות אטיקה בטענה של הרווחת כסף מרובה מהופעות הדולפינים. באפריל 2011, הוצא צו זמני על ידי בית המשפט המחוזי באתונה האוסר את הפעלת הדולפינריום. באוגוסט 2011, בית המשפט היווני הצהיר כי הוא לא ישפוט את המקרה. גן החיות פתוח כל יום מ-9:00 בבוקר ועד 18:30 בערב.

## קישורים חיצוניים

* 

## הערות שוליים

אטיקה
קטגוריה:אתונה: מבנים
אסתר פרחיר

**אסתר פרחיר** (בהולנדית: **Esther Vergeer**; נולדה ב-18 ביולי 1981) היא טניסאית עבר הולנדית נכה שהתחרתה בטניס בכיסאות גלגלים. היא מחזיקה ב-39 תוארי גראנד סלאם, זכתה 22 פעמים בטורניר המאסטרס לנכים, בשבע מדליות זהב פאראלימפיות ומדורגת במקום הראשון בעולם בטניס בכיסאות גלגלים מאז שנת 1999. מאז חודש ינואר 2003 שומרת פרחיר על רצף ניצחונות של 470 משחקים במשחקי היחידים, ונחשבת על ידי רבים לאחת הספורטאיות המקצועניות הדומיננטיות בעולם. בפברואר 2013 פרשה מטניס תחרותי.

## קריירה
פרחיר איבדה את השליטה ברגליה לאחר ניתוח שעברה כשהייתה בת 8. היא החלה לשחק טניס כשהייתה בת 12, ובמקביל שיחקה כדורסל נכים, ואף הייתה לחלק מנבחרת הולנד בכדורסל נכים שזכתה באליפות אירופה בכדורסל בשנת 1997 בטרם החליטה להתמקד בטניס בלבד.

בשנת 1998 העפילה פרחיר לראשונה למקום הראשון בדירוג העולמי לזוגות, ובשנת 1999 דורגה במקום הראשון בעולם ליחידים לראשונה. במשחקי היחידים לאורך הקריירה הפסידה פרחיר 25 משחקים בלבד, מול 666 ניצחונות שרשמה, ובמשחקי הזוגות מחזיקה במאזן של 428 ניצחונות מול 32 הפסדים. במשחקים הפאראלימפיים זכתה בשלוש מדליות זהב במשחקי היחידים, ובשתי מדליות זהב, ומדליית כסף אחת במשחקי הזוגות.

## תארים והישגים
;אליפות צרפת הפתוחה:
:**יחידים** (5): 2007, 2008, 2009, 2010, 2011
:**זוגות** (4): 2007, 2008, 2009, 2011

;אליפות אוסטרליה הפתוחה
:**יחידים** (12): 2002, 2003, 2004, 2006, 2007, 2008, 2009, 2011, 2012
:**זוגות** (7): 2004, 2006, 2007, 2008, 2009, 2011, 2012

;אליפות ארצות הברית הפתוחה
:**יחידים** (6): 2005, 2006, 2007, 2009, 2010, 2011
:**זוגות** (6): 2005, 2006, 2007, 2009, 2010, 2011

;אליפות וימבלדון
:**זוגות** (3): 2009, 2010, 2011

## קישורים חיצוניים

* 

* כתבה ב-CNN אודות פרחיר לכבוד הניצחון ה-401 ברציפות
* Famous Paralympians באתר הרשמי של המשחקים הפאראלימפיים לונדון (2012)
* 

## הערות שוליים

קטגוריה:טניסאיות הולנדיות
קטגוריה:נכים הולנדים
קטגוריה:זוכי פרס לוריוס: הספורטאי הנכה של השנה
קטגוריה:טניסאים נכים
קטגוריה:אלופות פאראלימפיות
קטגוריה:משתתפות המשחקים הפאראלימפיים בייג'ינג (2008)
קטגוריה:טניסאים במשחקים הפאראלימפיים בייג'ינג (2008)
קטגוריה:משתתפות המשחקים הפאראלימפיים לונדון (2012)
קטגוריה:טניסאים במשחקים הפאראלימפיים לונדון (2012)
קטגוריה:הולנדיות שנולדו ב-1981
קטגוריה:הולנדים שנולדו ב-1981
ביל ברטה

**ביל ברטה** (באנגלית: **Bill Barretta**; נולד ב-19 ביוני 1964) הוא בובנאי אמריקאי שעבד עם חברת הנסון מאז 1991, כשהוא היה בתוך גוף הבובה "ארל סינקלייר" בתוכנית "דינוזאורים". לאחר מכן הוא דיבב מספר דמויות חדשות ב"החבובות הלילה", כגון: פפה מלך החסילונים, ג'וני פיאמה ובובו הדוב.

יחד עם זאת ברטה השתלט על החבובות אשר הופעלו על ידי ג'ים הנסון (ד"ר שיניים, רולף הכלב, הטבח השוודי ומנה מנה) ועל ידי ג'רי נלסון (לו זילנד). כמו כן הוא הפעיל את מורגן המפוזר ב"החבובות באי המטמון".

ברטה ביים שני סרטי טלוויזיה של החבובות: "חג המולד הנהדר של החבובות" ו"החבובות בארץ עוץ". כמו כן הוא תרם את קולו לדמויות משנה בסדרה המצוירת "קים פוסיבל". ב-2018 הפעיל את פיל פיליפס בסרט "בובה של רצח".

ביל ברטה הוא אחיו הצעיר של סופר הילדים והמאייר ג'ין ברטה.

## קריירה
*ביל למד באקדמיית הול-דואן בברלינגטון, ניו ג'רזי. שם הוא הפך לנגר.
*ביל פגש את בריאן הנסון כאשר הם עבדו יחד ב"ססמי פלייס".

## קישורים חיצוניים

קטגוריה:אמריקאים ילידי פנסילבניה
קטגוריה:החבובות
קטגוריה:בובנאים אמריקאים
קטגוריה:אמריקאים שנולדו ב-1964
שנות הביצה של קרמיט

**שנות הביצה של קרמיט** (באנגלית: **Kermit's Swamp Years**) הוא סרט קולנוע קומי-מוזיקלי משנת 2002 מבית חברת ג'ים הנסון. הסרט יצא ישירות לגרסת DVD, כך שלא קיבל הכנסות קולנועיות כלשהן.

## תקציר העלילה
הסרט מספר על קרמיט הצפרדע בהיותו בן 12 לאחר תקופתו כראשן. הוא ושני חבריו לביצה קרוקר וגוגולס סקרנים לדעת מה יש מעבר לביצה. אך שמעו שיש שם רק צרות. יום אחד כאשר ברחו השלושה מביריון בשם בלוץ' יצאו אל מחוץ לביצה. משאית של איש בעל חנות חיות באה ולקחה את גוגלס ובלוץ' אל חנות החיות. קרמיט וקרוקר יצאו להצילם. בדרך הם פגשו כלבה בשם פיליגרם שהתנדבה לעזור להם בחיפוש. הם מצאו את המשאית האדומה ובסוף הגיעו לחנות החיות. מנהל החנות דיבר עם פרופסור בתיכון שביקש צפרדעים. מאוחר בלילה המנהל נתן לפרופסור את כול הצפרדעים וביניהם גוגולס ובלוץ'. כשקרמיט וקרוקר גילו שאיחרו בבוקר הם עבדו על מנהל החנות והוא הביא גם אותם לתיכון אל הפרופסור. פיליגרם עקבה אחריהם. השלושה נמלטו מהמנהל של החנות וברחו עד שהם הגיעו לשיעור ביולוגיה ושם מצאו את גוגולס ובלוץ'. כשהפרופסור גילה שצפרדעים יכולות לדבר הוא שחרר אותם. המנהל הקפיץ את הצפרדעים חזרה לביצה. ופיליגרם הפכה להיות הכלבה של המנהל.

## קישורים חיצוניים
* 

קטגוריה:סרטי 2002
קטגוריה:החבובות: סרטים
קטגוריה:סרטי קומדיה
קטגוריה:סרטים מוזיקליים
קטגוריה:סרטי קולנוע בכיכובן של בובות
קטגוריה:סרטים שיצאו ישירות בפורמט לצפייה ביתית
קטגוריה:סרטי קולומביה
קטגוריה:סרטי ילדים
קטגוריה:חברת ג'ים הנסון: סרטים
נמל התעופה קלן/בון

**נמל התעופה קלן/בון "קונראד אדנאואר"** (בגרמנית: ), הנקרא על שם קנצלר מערב גרמניה לשעבר קונראד אדנאואר, הוא נמל תעופה בינלאומי הממוקם בדרום-מזרח קלן, גרמניה, כ-15 ק"מ ממרכז העיר. הנמל משרת גם את העיר בון אשר מרוחקת ממנו 16 ק"מ בלבד. זהו נמל התעופה השישי בגודלו בגרמניה, ותופס את המקום השני במדינה בכמות טיסות המטען. נמל זה הוא בין הבודדים בגרמניה שפעיל 24 שעות ביממה. בשנת 2010 עברו דרך הנמל יותר מ-9.8 מיליון נוסעים.

חברת התעופה ג'רמנווינגס הפעילה טיסות בין קלן/בון לבין נמל התעופה בן-גוריון במשך כל השנה (החברה התמזגה עם חברת יורווינגס ב-2016), וחברת התעופה TUIfly הפעילה טיסת שכר שבועית עונתית בקו זה.

## היסטוריה
בשנת 1913 נבנה במקום מנחת אימונים צבאי, וב-1939 הורחב המנחת והפך לשדה תעופה אשר שימש את הלופטוואפה.
לאחר מלחמת העולם השנייה הורחב השדה על ידי הצבא הבריטי, ונסלל מסלול המראה באורך 1,866 מטרים. בשנת 1951 השדה נפתח לתנועה אזרחית, והחליף את שדה התעופה הישן של קלן - בוצוואילרהוף. 
במהלך שנות ה-50 וה-60 נבנו בשדה שני מסלולי המראה נוספים, ובניין בית נתיבות חדש. המבנה החדש כלל שתי שלוחות להתחברות למטוסים בצורת מגן דוד, דבר שגרם לחברת התעופה של סעודיה שלא למקם בנמל התעופה את מרכז המטענים שלה. במהלך שנות ה-90 וה-2000, הורחב השדה פעם נוספת, ונבנה בו בית נתיבות נוסף וגם תחנת רכבת בינעירונית.

## חברות תעופה זולות
בתחילת שנות ה-2000, עקב הרחבת נמל התעופה, החלו לפעול בו מספר חברות תעופה זולות כמו TUIfly, ג'רמנווינגס ואיזיג'ט. כתוצאה מכך גדלה תנועת הנוסעים בנמל בשנת 2003 ב-43 אחוזים, יחסית לשנה הקודמת לה.

## תחבורה יבשתית
תחנת הרכבת נמל התעופה קלן/בון, אשר נפתחה בשנת 2004, נמצאת על מסילת הרכבת המהירה קלן-פרנקפורט, ומאפשרת לרכבות בינעירונית מהירות, רובן מדגם , לעצור בנמל התעופה. כמו כן התחנה היא תחנת ביניים במסילת הרכבת הקלה הפרברית "ריין-רוהר".

## חלל
נמל התעופה קלן/בון הוא מקום מושבן של מספר סוכנויות חלל גרמניות ואירופיות, כמו המרכז הגרמני לחקר החלל ומרכז האסטרונאוטים האירופי - EAC (חטיבה בסוכנות החלל האירופית), אשר מאמנות אסטרונאוטים. בנוסף, נמל התעופה מתפקד כנמל חלל לנחיתות חירום עבור המעבורות של נאס"א.

## קישורים חיצוניים

* 
* אתר הנמל

## הערות שוליים

קלן/בון
קטגוריה:קלן: מבנים
קטגוריה:נורדריין-וסטפאליה: תחבורה
קטגוריה:גרמניה: בסיסים ומתקנים צבאיים
התאחדות הרבנים דארצות הברית וקנדה

**התאחדות הרבנים דארצות הברית וקנדא** (אנגלית: Central Rabbinical Congress of the United States and Canada) הוא ארגון רבני קנאי בארצות הברית ובקנדה. הארגון הוקם בשנת תשט"ו (1955) על ידי רבי יואל טייטלבוים מחסידות סאטמר. כנס הייסוד התקיים בט"ז בטבת (10 בינואר) אותה שנה.

מטרת ההתאחדות לרכז את פעולות הדת בארצות הברית ובקנדה ולהחליט החלטות ציבוריות הנוגעות לבני חוגיו מקרב החרדים במדינות אלה. היא מחזיקה בעמדות קנאיות, אנטי-ציוניות ונוקשות. היא מפעילה גם גוף כשרות והיו חברים בה מאות רבנים, רובם הונגרים ומיעוטם גליציאנים.

## מרבני ההתאחדות
*רבי יואל טייטלבוים, נשיא הארגון עד לפטירתו בשנת 1979
*רבי משה טייטלבוים, ממלא מקום דודו בנשיאות הארגון עד לפטירתו בשנת 2006
*הרב יונתן שטייף, סגן נשיא
*הרב יהושע חיים טייטלבוים אב"ד צ'נסטקביץ, סגן נשיא
*הרב שמואל אברהם זלטנרייך, אב"ד שטשאקאווא, יו"ר בתי הדין של הארגון
* הרב יחיאל יצחק סג״ל גליק מנהל כללי וספרא דדיני רב דקהל  בית אברהם 
*הרב נפתלי הירצקא העניג - אב"ד שארמאש
*הרב רפאל בלום, אב"ד קאשוי (קושיצה)
*רבי ישכר בער רוטנברג האדמו"ר מוודיסלב
*הרב הלל ליכטנשטיין, אב"ד קראסנא
*רבי יוסף גרינוולד, האדמו"ר מפאפא
*הרב שמעון ישראל פוזן אב"ד שאפראן
*הרב שלום קרויז גאב"ד אודווארי
*הרב יעקב סגל ליבוביץ אב"ד קאפיש
* ראב"ד הארגון הוא הרב מנחם זכריה זילבר (בנו של הרב רפאל, אב"ד פריימן).
* הרב חי"ל דייטש

## קישורים חיצוניים
* 
* 
* אשכול בפורום היידי "אידישע וועלט פארומס" המסקר את "התאחדות הרבנים".

## הערות שוליים

קטגוריה:גופי כשרות
קטגוריה:יהדות ארצות הברית: ארגונים
קטגוריה:ארגונים רבניים אורתודוקסים
סטארט החדש

[200px|ממוזער|שמאל|[ברק אובמה ומדבדב עם חתימת הסכם סטארט החדש, פראג, צ'כיה, 8 באפריל 2010]]
**סטאר"ט החדש** (באנגלית: **New Strategic Arms Reduction Treaty**, ברוסית: СНВ-III, SNV-III) הוא הסכם לצמצום נשק גרעיני שנחתם בין רוסיה וארצות הברית על ידי דמיטרי מדבדב וברק אובמה. ההסכם נחתם ב-8 באפריל 2010 בפראג, צ'כיה, ונכנס לתוקף ב-5 בפברואר 2011. במהלך החתימה, ברק אובמה הציע לקיים את הפסגה לביטחון גרעיני. 

אמנה כהמשך לSALT,START, והסכם סורט  שתוקפו אמור היה לפוג בדצמבר 2012. מטרת ההסכם הייתה להטיל הגבלות נוספות על הארסנל הגרעיני האסטרטגי של שני הצדדים. בהתאם לאמנה, אמורות ארצות הברית ורוסיה לצמצם במהלך שבע השנים הבאות את מספר אמצעי השיגור וראשי הקרב הגרעיניים המצויים בידיהן. המדובר בצמצום ראשי הקרב הגרעיניים המוצבים על טילים בין־יבשתיים, בצוללות ובמפציצים ל-1550, ואת כלי השיגור ל־700 פרוסים ועוד 100 מאופסנים. כמו כן, המשיכו במשטר אימות ופיקוח.

ימים ספורים לפני שהאמנה הייתה אמורה לפוג בפברואר 2021,  ההסכם הוארך על ידי הנשיאים ביידן ופוטין לתקופה חד פעמית של חמש שנים. ב-21 בפברואר 2023, בצל מלחמת אוקראינה–רוסיה, פוטין השעה את ההשתתפות רוסיה בהסכם.

## ראו גם
* האמנה לצמצום הנשק האסטרטגי (START I)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה גרעינית
קטגוריה:נשק גרעיני: הסכמים
קטגוריה:2010 בארצות הברית
קטגוריה:רוסיה: אמנות והסכמים
קטגוריה:ארצות הברית: אמנות והסכמים
קטגוריה:אמנות והסכמים במאה ה-21
קטגוריה:תוכנית הגרעין של ארצות הברית
קטגוריה:תוכנית הגרעין של רוסיה
קטגוריה:אמנות בקרת נשק
התאחדות קהלות החרדים

**התאחדות קהילות החרדים** (באנגלית: **Union of Orthodox Hebrew Congregations**, בראשי תיבות: **UOHC**) הוא ארגון חרדי בלונדון, המאגד את הקהילות והמוסדות החרדיים בלונדון. הארגון נוסד בשנת תרפ"ו (1926) על ידי הרב ד"ר אביגדור שנפלד, רב בית הכנסת עדת ישראל בלונדון.

הארגון מאגד את הקהילות בשכונות הלונדוניות: סטמפורד היל, גולדרס גרין, הנדון (Hendon) ואדג'ווייר (Edgware). לארגון שני בתי דין, בית הוראה וגוף כשרות בשם "כדתיא" הנחשב להכשר המהודר בבריטניה. כמו כן לארגון בית החלמה ליולדות בשם "בית ברכה", שני ארגוני חברה קדישא (בצפון לונדון ובצפון מערב לונדון).

מנהלי הארגון הם נבחרי ציבור. בעבר היה ראש הקהל הרב דוד פראנד, מחבר סדרת הספרים קול דודי על הש"ס. כיום ממלא את התפקיד בנימין שטרן.

## רבני הארגון
לאחר פטירת הרב אביגדור שנפלד בשנת תר"צ (1930) מילא את מקומו בנו הרב ד"ר שלמה שנפלד, שהרחיב את הארגון והקים מוסדות חרדיים רבים בלונדון. בשנת תרצ"ג מינו את האדמו"ר ר' יואל מוסקוביץ' חתן ר' שלום מוסקוביץ' משאץ (שהיה ג"כ גיסו ובן דודו של ר' יואל) להיות נשיא הארגון. בשנת תשט"ו (1955) התמנה הרב חנוך דב פאדווא לגאב"ד הארגון (תפקיד בו כיהן למעשה כרבה החרדי של לונדון) והרב שלמה שיינפלד נהיה נשיא הארגון. לאחר פטירת הרב שיינפלד בשנת תשמ"ד (1984) מילא את מקומו בנשיאות הארגון, הרב אלחנן הלפרין. לאחר פטירת הרב חנוך דב פדווא בשנת תש"ס (2000), ממלא את מקומו ברבנות והנהגת הארגון, בנו הרב משה חיים אפרים פדווא מחבר ספר שו"ת מנחת אפרים.

הרב יוסף צבי דונר כיהן בתואר ראב"ד, ובשנת תשפ"ג (2022) מונה בנו הרב אהרן דוד דונר למלא את מקומו. כן מונו הרב שלום פרידמן (חתנו של הרב חנוך פאדווא) בתואר 'סגן אב"ד' והרב יוסף פאדווא (בנו של הרב חנוך) בתואר 'ראש הדיינים'

חברי בית הדין הם: הרב זאב פלדמן, הרב שלמה פרישווסר, הרב ישראל מאיר גרינברג, הרב דוד גרינהויז.
בחודש חשוון תשפ"ב הוספו עוד שני רבנים נוספים לכהן כחברי בית הדין, הרב חיים מנחם גאליצקי דומ"ץ ורא"כ קהל חסידי בעלזא, והרב יואל שטיין דומ"ץ קהל יט"ל דסאטמער.

בבית הדין לענייני ממונות מכהנים בסטמפורד היל הרב צבי נחמיה הלוי שנעק והרב ישראל מאיר הלפרין (היגר ללייקווד עקב מצב בריאותו ופרש מבית הדין בתשע"ז) ובגולדרס גרין הרב דוד דונר, הרב מרדכי הכהן אייזנר והרב דוד קאהן.

## קישורים חיצוניים
* 
* המכלול
## הערות שוליים

קטגוריה:גופי כשרות
קטגוריה:בתי דין דתיים
קטגוריה:יהדות בריטניה: ארגונים
קטגוריה:ארגונים רבניים אורתודוקסים
קטגוריה:יהדות לונדון
אברהם גולדמן

הרב **אברהם גולדמן** (מכונה ה"אור אברהם"; י"א בתשרי ה'תרצ"ד, 1 באוקטובר 1933 – י"ב בטבת ה'תש"ע, 29 בדצמבר 2009) היה האדמו"ר השביעי של חסידות זוויהל, והרביעי בארץ ישראל.

## קורותיו
נולד בעיר העתיקה בירושלים לרב מרדכי גולדמן - האדמו"ר השישי של חסידות זוויהל, ולאסתר שיינא רחל. בצעירותו גדל בצילם של אבי סבו האדמו"ר שלמה גולדמן וסבו האדמו"ר גדליה משה גולדמן. כמו כן היה מקורב לרב אהרן ראטה ולאדמו"ר מבעלז הרב אהרן רוקח. למד בישיבת תפארת ציון, בישיבת סלונים ברמת גן, בישיבת תורת אמת בירושלים ובישיבת מיר בירושלים.

לאחר פטירת אביו, בשנת ה'תשל"ט (1979), התמנה לאדמו"ר. עבר להתגורר בבית אביו בבניין ישיבת זוויהל בירושלים.

נפטר בשנת ה'תש"ע, ונקבר בהר הזיתים בירושלים. רעייתו איטה מרים סימא (בת הרב מרדכי שטרנברג מרוסיה) נפטרה בא' באייר ה'תשע"ד.

## משפחתו
אחיו: הרב שלמה גולדמן - חתנו של האדמו"ר מצאנז-קלויזנבורג, כיהן כאדמו"ר מזוויהל-צאנז בארצות הברית; הרב יעקב גולדמן - חתנו של הרב משה ברגמן; הרב דוד גולדמן - רב חסידי זוויהל בבני ברק. אחותו בתיה חיה נישאה להרב אברהם חיים ראטה, האדמו"ר משומרי אמונים. אחות נוספת נישאה לרב נתן דוד רוזנבוים, האדמו"ר מזוטשקא.

בניו: האדמו"ר רבי גדליה משה גולדמן מ"קהילת זווהיל" (הקים את מבני מוסדות החסידות בירושלים, אך בהמשך הורחק על ידי אביו, ופתח חצר עצמאית בשם "קהילת זווהיל"), האדמו"ר רבי שלמה גולדמן מזווהיל, רבי שמואל דוד גאב"ד זוועהיל, והרבנים רבי שאול, רבי יצחק, רבי זאב, רבי יוסף, רבי יעקב לייב.

חתניו: האדמו"ר רבי ירמיה רבינוביץ מביאלה בית שמש, ורבי שלמה הופשטיין.

## קישורים חיצוניים
* 
* 
* 

## הערות שוליים

קטגוריה:אדמו"רי זוויהל
קטגוריה:בוגרי ישיבת מיר (ירושלים)
קטגוריה:יהודים הקבורים בהר הזיתים: חלקת גליציה
קטגוריה:ירושלים: אדמו"רים
קטגוריה:בוגרי ישיבת תפארת ציון
קטגוריה:בוגרי ישיבת תורת אמת
קטגוריה:ישראלים שנולדו ב-1933
קטגוריה:ישראלים שנפטרו ב-2009
יצחק פנגר

הרב **יצחק פַנגֶר** (נולד ב-3 באוקטובר 1971, ט"ו בתשרי ה'תשל"ב) הוא דרשן ומחזיר בתשובה חרדי-ישראלי. בהרצאותיו משולב הומור והן זוכות לפופולריות ברשת האינטרנט.

## ביוגרפיה
נולד בהרצליה, בן בכור לאליק ומירה פנגר, משפחה חילונית. התחרה בנערותו בגלישת רוח וטריאתלון ודורג במקום השישי בישראל בשיאו. שירת בחיל השריון בחטיבה 7. אחד מחבריו נהרג בעת שירותו, עובדה שהשפיעה על חייו. למד מספר קורסים באוניברסיטה הפתוחה, ופנה ללימודי רפואה סינית והוסמך למאסטר רייקי. במשך כשנתיים שהה בארצות הברית ועסק במתן טיפולי רייקי. לאחר מכן נסע להודו שם רצה להעמיק את ידיעותיו בשיטת הרייקי ולאחר זמן מה הצטרף למנזרו של הדלאי למה. הוא נשלח למשימה של ששה חודשי שתיקה במנזר ליד דרמסאלה ולמד בודהיזם. לאחר כמה חודשים של שתיקה חווה התגלות רוחנית, שהובילה אותו לחקור את מקורות היהדות.

בשנת 1995 שב לישראל והחל בתהליך של חזרה בתשובה. הרב יצחק זילברשטיין הורה לו להפסיק לעסוק בענייני הרייקי בנימוק שזה עבודה זרה מכיוון שמעורבים בזה כוחות טומאה. למד בישיבת אור שמח.

סיפר שלאחר שאחיו הצעיר חזר בתשובה האח ביקש ממנו לדבר עם חבריו על נושאי יהדות וכך נכנס לתחום ההרצאות. כיום הרב פנגר מרצה בערוץ הידברות ובסמינרים לחוזרים בתשובה.

בשנים 2015–2016 הגיש הרב פנגר תוכנית שבועית בשם "ליל שישי אופטימי" ברדיו קול ברמה.

בתחילת 2017 עבר להגיש תוכנית שבועית ברדיו קול חי בשם "חישוב מסלול מחדש".

החל משנת 2018 הוא מגיש בימים א'-ד' תוכנית בוקר יומית בשם "השראה יומית" ברדיו קול חי.

## סגנונו כמרצה וכותב
הרב פנגר לרוב פותח את דבריו במילתא דבדיחותא. ממעט להתעסק בהלכה או סיפורי תורה ומרבה להתייחס לעבודת המידות ויחסים בן אדם לסביבתו, אירועים בלוח השנה היהודי ופרשת השבוע. משתמש בכלים מעולמות התוכן של אימון והעצמה אישית.
בהרצאותיו הוא מרבה להשתמש בתנועות ידיים ובמימיקה ומשלב סיפורים הומוריסטיים בעלי מוסר השכל. הוא התפרסם גם בשל קטעים משעשעים מהרצאותיו שהובאו בתוכנית "מה נסגר?" בערוץ 10 ובערוץ כאן 11.

## חיים אישיים
בשנת 1998 נישא לנחמה, בתו של החזן יאיר סובר. לבני הזוג שבעה ילדים. הוא מתגורר במודיעין עילית ועובד כמשגיח בישיבת נזר ישראל.

## ספריו
* **זה אפשרי** - מיצוי פוטנציאל אישי
* **מהיום והלאה** - כלים להתמודדות עם אתגרי החיים
* **ארגז הכלים** - המפתח לחיים איכותיים
* FHT – **Fanger Healing Technique** - ניקוי רעלים רוחני, וריפוי טבעי
* **פסיפס** - אומנות הזוגיות
* **השראה יומית** - 101 נקודות אור לשגרת היומיום
* **המכתב** - תורת ישראל, אמת ומסתורין
***מחשב מסלול מחדש** - הדרך לשינוי הרגלים.
***קוקטייל ההצלחה** -כלים מגוונים וייחודיים של שיטות שנועדו לסייע לאדם להצליח בחייו.

## קישורים חיצוניים
* 
* סיפור אישי - הרב יצחק פנגר, באתר "הידברות", 2007 
* הרצאות הרב יצחק פנגר באתר הידברות
* 
* 
* 
* כל הכתבות על הרב יצחק פנגר, באתר ערוץ 7
* 

## הערות שוליים

קטגוריה:חוזרים בתשובה
קטגוריה:תנועת התשובה: פעילים
קטגוריה:מודיעין עילית: אישים
קטגוריה:מרפאים אלטרנטיביים
קטגוריה:בוגרי ישיבת אור שמח
קטגוריה:סגל ערוץ הידברות
קטגוריה:ישראלים שנולדו ב-1971
מפלגת הזריחה של יפן

**מפלגת הזריחה של יפן** (ביפנית: たちあがれ日本, בתעתיק: טָצ'יגָארֶה ניפּוֹן, מילולית : "התעוררי יפן!") הייתה מפלגת ימין ביפן. המפלגה נוסדה ב-10 באפריל 2010 על ידי קבוצה של ארבעה פורשים מהמפלגה הליברלית-דמוקרטית, חמישה מחברי הדיאט של יפן ופוליטיקאי עצמאי אחד. את שם המפלגה בחר שינטרו אישיהארה, מושל טוקיו.

הסיבה לפרישתם של החברים ולהקמת המפלגה נעוצה בדעה של חבריה שהמפלגה הדמוקרטית, שזכתה בבחירות הכלליות של 2009, חסרה את הניסיון הדרוש על מנת להוביל את יפן, ובדעה שחולשתה של המפלגה הליברלית-דמוקרטית היא הרסנית לכלכלת המדינה. שאיפתה של המפלגה היא לזכות במושבים בבחירות הבאות לבית היועצים של יפן.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יפן: מפלגות
קטגוריה:יפן: מפלגות שמרניות
קטגוריה:מפלגות שהוקמו ב-2010
מפלגת ההתחדשות החדשה

**מפלגת ההתחדשות החדשה** (ביפנית: 新党改革, בתעתיק: שינטוֹ קאיקאקוּ), או **מפלגת הרפורמה החדשה**, היא מפלגת ימין ביפן. המפלגה נוסדה ב-29 באוגוסט 2008 בשם "מועדון ההתחדשות" (改革クラブ) על ידי קבוצת פורשים מהמפלגה הדמוקרטית בהנהגת הידאו וטנאבה, שחברו למפלגה הליברלית-דמוקרטית. אך על פי שלא הייתה חלק מהקואליציה בראשות מפלגה ההליברלית-דמוקרטית ומפלגת קומייטו החדשה, נחשבה המפלגה כתומכת בה.

ב-23 באפריל 2010 שינה מנהיג המפלגה, יואצ'י מסוזואה, לשעבר שר הבריאות, העבודה והרווחה וחבר המפלגה ההליברלית-דמוקרטית, את שם המפלגה ל"מפלגת ההתחדשות החדשה." המפלגה דוגלת בביזור, הסרת הפיקוח הממשלתי וצמצום מספר החברים בדיאט של יפן במחצית.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים
* 

* באניאן, LDP, RIP , האקונומיסט

## הערות שוליים

קטגוריה:יפן: מפלגות
קטגוריה:יפן: מפלגות ליברליות
קטגוריה:מפלגות שהוקמו ב-2008
מפלגת יפן החדשה

**מפלגת יפן החדשה** (ביפנית: 新党日本, בתעתיק: שינטוֹ ניפּוֹן) היא מפלגת מרכז ביפן, שנוסדה ב-21 באוגוסט 2005. מנהיג המפלגה הוא מושל מחוז נאגנו לשעבר יסואו טנאקה, וחברים בה מספר חברי הדיאט של יפן, וכן הירויוקי אראי, שפרש מהמפלגה הליברלית-דמוקרטית בשל התנגדותו לתוכניתו של ראש ממשלת יפן דאז, ג'וניצ'ירו קואיזומי, להפריט שירות הדואר של יפן באותה שנה.

המפלגה פונה בעיקר לאוכלוסיות עירוניות, בעוד שמפלגת האזרחים החדשה, שנוסדה באותה תקופה על ידי פורשי המפלגה הליברלית-דמוקרטית אחרים, פונה בעיקר לאוכלוסייה הכפרית של המדינה.

בבחירות הכלליות של 2005 השיגה המפלגה מושב אחד בלבד בבית הנבחרים של יפן. בבחירות לבית היועצים של יפן ב-2007, קיבל טנאקה מושב, והיה לחבר היחיד במפלגה המכהן בדיאט.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים
* 

קטגוריה:יפן: מפלגות
קטגוריה:יפן: מפלגות ליברליות
קטגוריה:מפלגות שהוקמו ב-2005
מפלגת דאיצ'י החדשה

**מפלגת דאיצ'י החדשה** (ביפנית: **新党大地**, בתעתיק: שינטוֹ דאיצ'י, מילולית: מפלגת האדמה הגדולה) היא מפלגת מרכז-ימין ביפן, שנוסדה ב-18 באוגוסט 2005. מנהיג המפלגה הוא מואנו סוזוקי, לשעבר חבר המפלגה הליברלית-דמוקרטית. סוזוקי עזב את המפלגה ב-2002 וזמן קצר לאחר מכן נעצר באשמת לקיחת שוחד. הוא נשפט לשנתיים מאסר אך גזר דינו לא בוצע והוא נותר חופשי. לקראת הבחירות הכלליות של 2005 הקים סוזוקי את מפלגת דאיצ'י החדשה בשל התנגדותו לתוכניתו של ראש ממשלת יפן, ג'וניצ'ירו קואיזומי, להפריט שירות הדואר של יפן באותה שנה. בבחירות אלה ובבחירות 2009 קיבלה המפלגה מושב אחד בבית הנבחרים של יפן, ואת מושב זה מילא סוזוקי.

מפלגת דאיצ'י החדשה מסווגת כארגון פוליטי מכיוון שהיא לא עומדת בקריטריונים הדרושים למפלגה לפי חוק הבחירות של יפן.

## ראו גם
* מפלגות פוליטיות ביפן
* פוליטיקה של יפן

## קישורים חיצוניים

* 

* אתר המפלגה 

קטגוריה:יפן: מפלגות
קטגוריה:יפן: מפלגות שמרניות
קטגוריה:מפלגות שהוקמו ב-2005
התנגדות מגנטית עצומה

**התנגדות מגנטית עצומה** (**Giant Magneto resistance** או **GMR**) היא תופעה הקשורה למכניקת הקוונטים המתקיימת בשכבות מתחלפות דקות של חומרים פרומגנטיים ולא מגנטיים. תופעה זו התגלתה על ידי שני צוותים שונים בנפרד ב-1988 וראשי הצוותים, אלבר פר ופטר גרינברג זכו בפרס נובל לפיזיקה בשנת 2007 על תגלית זו.

האפקט מתבטא בשינוי משמעותי של ההתנגדות החשמלית כתלות בקיטוב המגנטי של שתי שכבות פרומגנטיות סמוכות, כאשר הקיטוב זהה, חיבור מקבילי, ההתנגדות הכוללת נמוכה יחסית וכאשר הקיטוב הפוך, חיבור אנטי-מקבילי, ההתנגדות הכוללת גבוהה יחסית.

באפקט זה נעשה שימוש על ידי יצרני כוננים קשיחים.

## התגלית
האפקט התגלה בשנת 1988 על ידי קבוצת חוקרים בראשותו של פטר גרונברג בגרמניה, בשכבות של ברזל/כרום/ברזל (Fe/Cr/Fe) והפטנט נרשם על שמו של גרונברג.
את האפקט גילה בו זמנית, אך לחלוטין בנפרד, חוקר צרפתי בשם אלבר פר יחד עם קבוצתו בשכבות של ברזל/כרום (Fe/Cr). הקבוצה של פר הייתה הראשונה שהסבירה את האפקט והראשונה שזיהתה את השינוי המשמעותי, אך מסיבות מנהליות, הגישה בקשה לרישום הפטנט רק כמה ימים לאחר הקבוצה של גרונברג. תגלית זו נחשבת להתחלה של תחום הספינטרוניקה. גרונברג ופר זכו במספר רב של פרסים כהוקרה על תגליתם ותרומתם לתחום, כולל פרס וולף ופרס נובל לפיזיקה בשנת 2007.

## הסבר לאפקט
שמאל|ממוזער|250px|
בתמונה מוצג חיבור מקבילי משמאל וחיבור אנטי-מקבילי מימין. FM מייצג מתכת פרומגנטית ו-NM מייצג מתכת רגילה. ↑ מציין אלקטרון שהספין שלו מכוון כלפי מעלה, ו-↓ מציין אלקטרון עם ספין המכוון כלפי מטה. החצים בתוך השכבות הפרומגנטיות מייצגות את הקיטוב המגנטי של השכבה. החצים מייצגים את מסלול האלקטרון בשכבות. האזורים העקומים מייצגים פיזור של האלקטרון.

האלקטרונים שבחיבור מקביל ההסתברות שהם יתפזרו נמוכה יותר הם האלקטרונים בעלי ספין מעלה ובמצב זה תרומתם למוליכות גבוהה בהרבה מזו של אלקטרונים בעלי ספין מטה, כלומר כאשר כיוון הספין מנוגד לכיוון של הקיטוב המגנטי הוא יתפזר יותר. מתברר שבחיבור אנטי-מקבילי, אלקטרונים בעלי ספינים משני הסוגים מתפזרים, כיוון שכל פעם אחד מהם מנוגד לכיוון הקיטוב המגנטי, ולכן נוצרת התנגדות גדולה מאוד. ניתן להשתמש בעיקרון זה בשביל לבנות מעגל חשמלי שיתאר את התופעה בצורה פשוטה. גודל הנגד מייצג את התנגדותו.

## שימושים תעשייתיים
אפקט זה נמצא בשימוש בכוננים קשיחים. בעזרת האפקט הכוננים מסוגלים לרשום מידע בצורה בינארית כך שאחד ירשם כאשר ההתנגדות היא גבוהה ואפס כאשר היא נמוכה.

בנוסף, האפקט היווה את ראשיתו של תחום הספינטרוניקה והביא למהפכה בתחום של אחסון מידע.

## קישורים חיצוניים
* פרס נובל בפיזיקה לשנת 2007

קטגוריה:ערכים שבהם תבנית בריטניקה אינה מתאימה
קטגוריה:אחסון נתונים
קטגוריה:מגנטיות